Source: https://sport.bacaul.ro/2011/08/29/csm-bacau-%C8%99i-a-luat-extrema-din-campionatul-fran%C8%9Bei/
Timestamp: 2020-07-04 14:18:18+00:00

Document:
CSM Bacău și-a luat extremă din campionatul Franței – Sport Bacau
CSM Bacău și-a luat extremă din campionatul Franței
Echipa feminină de handbal CSM Bacău continuă campania de transferări în vederea noului sezon, legitimând o extremă stânga venită din campionatul Franței. Mihaela Dorina Cherecheș (27 de ani) a evoluat în sezonul 2010-2011 la Le Havre Athletic Club, formație clasată pe locul 6 în precedenta ediție a Ligii Naționale feminine franceze și vicecampioană în perioada 2006-2010. Handbalista a evoluat cu echipa franceză și în Cupa EHF, acolo unde a înscris 11 goluri în patru meciuri.
Originară din Timișoara, Mihaela Dorina Cherecheș a evoluat în România la Oltchim Rm. Vâlcea (inclusiv în Cupa EHF 2003-2004), Universitatea Timișoara, Tomis Constanța și Universitatea Reșița. Ea a semnat cu CSM Bacău, dar utilizarea sa în primul meci de campionat depinde de eliberarea Certificatului Internațional de Transfer.
CSM Bacău va debuta în Liga Națională de handbal feminin sâmbătă, de la ora 19, în deplasare, la CSM Cetate Deva.
Autor Costin AlexandrescuPublicat pe 29/08/2011 29/08/2011 Categorii HANDBAL, Handbal feminin, Liga nationalaEtichete csm bacau, handbal bacau, liga nationala handbal feminin, mihaela dorina chereches
2 comentarii la „CSM Bacău și-a luat extremă din campionatul Franței”
29/08/2011 la 6:07 pm
un livescore avem ?
29/08/2011 la 6:11 pm
Facem tot posibilul.
Precedent Articolul anterior: Boxerul băcăuan Alexandru Cuciureanu a luat bronzul la ”europenele” de tineret
Următor Articolul următor: Oneștiul a sărbătorit cei 75 de ani de la înființarea Federației Române de Handbal

References: CSM 
 CSM 
 CSM 

CSM 
 CSM 
 csm